Neuvoston 27 päivänä tammikuuta 1997 VAHVISTAMA YHTEINEN KANTA (EY) N:o 13/97 Euroopan parlamentin ja neuvoston päätöksen (EY) N:o .../97/EY tekemiseksi Euroopan laajuisia energiaverkkoja koskevien suuntaviivojen vahvistamisesta tehdyn päätöksen N:o 1254/96/EY muuttamisesta



Virallinen lehti nro C 111 , 09/04/1997 s. 0084



Neuvoston 27 päivänä tammikuuta 1997 VAHVISTAMA YHTEINEN KANTA (EY) N:o 13/97 Euroopan parlamentin ja neuvoston päätöksen (EY) N:o . . ./97/EY tekemiseksi Euroopan laajuisia energiaverkkoja koskevien suuntaviivojen vahvistamisesta tehdyn päätöksen N:o 1254/96/EY muuttamisesta (97/C 111/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 129 d artiklan 1 kohdan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), ottavat huomioon alueiden komitean lausunnon (3), noudattavat perustamissopimuksen 189 b artiklassa määrättyä menettelyä (4), sekä katsovat, että luettelo yhteistä etua koskevista hankkeista olisi määräajoin saatettava ajan tasalle sekä yhteisön alueella että sen ulkopuolella olevien yhteenliitettyjen energiaverkkojen kehityksen mukaisesti ja ottaen huomioon laajentumiskehitys sekä yleisemmin energialiittymien vahvistaminen kolmansien maiden kanssa, OVAT TEHNEET TÄMÄN PÄÄTÖKSEN: 1 artikla Lisätään tämän päätöksen liitteessä luetellut hankkeet Euroopan laajuisia energiaverkkoja koskevien suuntaviivojen vahvistamisesta 5 päivänä kesäkuuta 1996 tehdyn Euroopan parlamentin ja neuvoston päätöksen N:o 1254/96/EY (5) liitteenä olevaan alustavaan luetteloon yhteistä etua koskevista hankkeista. 2 artikla Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty . . . Euroopan parlamentin puolesta Puheenjohtaja Neuvoston puolesta Puheenjohtaja (1) EYVL N:o C 298, 9.10.1996, s. 10. (2) EYVL N:o C 30, 30.1.1997, s. 114. (3) Lausunto annettu 16 päivänä tammikuuta 1997 (ei vielä julkaistu virallisessa lehdessä). (4) Euroopan parlamentin lausunto 12 päivänä marraskuuta 1996 (EYVL N:o C 362, 2.12.1996, s. 29), neuvoston yhteinen kanta, vahvistettu 27 päivänä tammikuuta 1997 (ei vielä julkaistu virallisessa lehdessä) ja Euroopan parlamentin päätös . . . (ei vielä julkaistu virallisessa lehdessä). (5) EYVL N:o L 191, 29.6.1996, s. 147. LIITE EUROOPAN LAAJUISET ENERGIAVERKOT HANKKEET, JOTKA LISÄTÄÄN (1) PÄÄTÖKSEN N:o 1254/96/EY (2) LIITTEENÄ OLEVAAN ALUSTAVAAN LUETTELOON YHTEISTÄ ETUA KOSKEVISTA HANKKEISTA SÄHKÖVERKOT a) Erillisten sähköverkkojen liittäminen eurooppalaisiin yhteenliitettyihin verkkoihin >TAULUKON PAIKKA> b) Jäsenvaltioiden välisten verkkojen yhteenliittämisen kehittäminen >TAULUKON PAIKKA> c) Sisäisten verkkoyhteyksien kehittäminen jäsenvaltioiden välisten yhteenliitettyjen verkkojen hyödyntämiseksi >TAULUKON PAIKKA> d) Sellaisten yhteenliitettyjen verkkojen kehittäminen Euroopan kolmansien maiden ja Välimeren alueen maiden kanssa, jotka parantavat osaltaan yhteisön sähköverkkojen luotettavuutta ja varmuutta tai parantavat yhteisön sähkönhankintamahdollisuuksia >TAULUKON PAIKKA> KAASUVERKOT e) Maakaasun käyttöönotto uusilla alueilla >TAULUKON PAIKKA> f) Erillisten kaasuverkkojen liittäminen eurooppalaisiin yhteenliitettyihin verkkoihin, mukaan lukien myös olemassa olevien verkkojen vahvistaminen tarvittaessa, sekä erillisten maakaasuverkkojen liittäminen toisiinsa >TAULUKON PAIKKA> g) Vastaanottokapasiteetin (nesteytetty maakaasu) ja varastointikapasiteetin tarvittava lisääminen kysynnän tyydyttämiseksi sekä maakaasun hankintalähteiden ja kuljetusreittien monipuolistaminen >TAULUKON PAIKKA> h) Kuljetuskapasiteetin (kaasunjakeluverkot) tarvittava lisääminen kysynnän tyydyttämiseksi sekä maakaasun hankintalähteiden ja kuljetusreittien monipuolistuminen >TAULUKON PAIKKA> (1) Tämä päätös ei rajoita hankkeiden ympäristövaikutusten arviointia. (2) EYVL N:o L 191, 29. 6. 1996, s. 147. NEUVOSTON PERUSTELUT I. JOHDANTO 1. Komissio esitti neuvostolle 25 päivänä heinäkuuta 1996 EY:n perustamissopimuksen 129 d artiklan ensimmäiseen kohtaan perustuvan ehdotuksen Euroopan parlamentin ja neuvoston päätöksen tekemiseksi Euroopan laajuisia energiaverkkoja koskevien suuntaviivojen vahvistamisesta 5 päivänä kesäkuuta 1996 tehdyn päätöksen N:o 1254/96/EY (1) muuttamisesta. 2. Euroopan parlamentti antoi lausuntonsa ensimmäisessä käsittelyssä 12 päivänä marraskuuta 1996. Talous- ja sosiaalikomitea antoi lausuntonsa 25 päivänä syyskuuta 1996 ja alueiden komitea 16 päivänä tammikuuta 1997. 3. Neuvosto vahvisti istunnossaan 27 päivänä tammikuuta 1997 yhteisen kannan perustamissopimuksen 189 b artiklan mukaisesti. II. TAVOITTEET 4. Ehdotuksella päätökseksi on tarkoitus saattaa ajan tasalle yhteistä etua koskevien hankkeiden alustava luettelo, joka on liitteenä Euroopan parlamentin ja neuvoston päätöksessä N:o 1254/96/EY Euroopan laajuisia energiaverkkoja koskevien suuntaviivojen vahvistamisesta, lisäämällä siihen hankkeita, jotka ovat sittemmin edenneet pitkälle ja täyttävät kyseisessä päätöksessä määrätyt vaatimukset. III. YHTEISEN KANNAN ERITTELY 5. Neuvosto noudatti Euroopan parlamentin lausuntoa, jossa hyväksyttiin muutoksitta komission ehdotus, ja vahvisti komission tekstin sellaisenaan yhteiseksi kannakseen. (1) EYVL N:o L 161, 29.6.1996, s. 147.